Document ID: /roh_data/filtered/fineweb-2-filterrobots_roh.jsonl.gz/65225

Il preventiv 2024 da la vischnanca da Zuoz serra cun in deficit da 683'989 milli francs. Las investiziuns nettas muntan a 3,4 milliuns francs. La radunanza communala da Zuoz ha approvà il preventiv senza cuntravusch. Ultra da quai han ils da Zuoz decis da laschar il pe da taglia sin 65 per tschient da la taglia chantunala simpla.
Las ulteriuras fatschentas n'han era betg dà bler da discuttar. La radunanza communala da Zuoz ha approvà la lescha davart las taxas da giasts e la promoziun turistica, sco era la lescha e la cunvegna da pumpiers.
E cun gronda maioritad han ils da Zuoz era ditg gea a la cunvegna da prestaziun cun la fundaziun davart il provediment da sanadad Engiadin'Ota.